১৯১৮ ইংরাজীর ২৩ শে আগষ্ট মানে গেলগা শতাব্দীর দ্বিতীয় দশকর লমৈতেগা বিশ্বকবি রবীন্দ্রনাথ ঠাকুর যেবাকা সিলেটে আয়া পইলাকারকা বুলিয়া মণিপুরী নাছা এহান দেহেরগা ঠিক উহানর পনেরো মাস পিছে গুরু বিপিন সিংহ জরম অর। পুণ্য মাতৃভূমি সিঙ্গারী গাঙ,পুণ্য চেলপা বাপক লেইখমসেনা সিংহ, পুণ্যবতী গর্ভধারিনী ইমা ইন্দুবালা দেবী। তানুর এ পুতক এগয় তানূর নাঙহান হাব্বি বিশ্বর মুঙে ফৌকরে দিল। যেহান নাকি হুদ্দা ভাগ্যবান মালক-বাপকর কপালে ঘটেরতা।